અમદાવાદઃ થોડા સમય પહેલાં સરકાર અને પાટીદાર અગ્રણીઓ વચ્ચે ગાંધીનગર ખાતે એક બેઠક યોજાઈ હતી. આ બેઠકમાં સરકારે બિનઅનામત આયોગ લાવવા અંગે કહ્યું હતું જેને સરકાર દ્વારા મંજૂરી મળી ગઈ છે. મહત્વનું છે આગામી સમયમાં ગુજરાતમાં વિધાનસભાની ચૂંટણી આવી રહી છે ત્યારે પાટીદાર વોટબેંકને સાચવી લેવા માટે બેઠકમાં નક્કી થયા મુજબ સરકારે પાટીદારો પર લાગેલા 450 જેટલા કેસ પાછા ખેંચવાનો નિર્ણય કર્યો છે. આ માટે જે તે શહેરના સરકારી વકીલ કોર્ટમાં તેમનો આધારભૂત રીપોર્ટ આપવામાં આવશે. જો કે કાયદા વિભાગે આ અંગેની કવાયત પણ શરૂ કરી દીધી છે.